## El director general de Diversitat es reunix amb Càritas per a recuperar el Patrocini Comunitari a la Comunitat Valenciana

*** El programa pilot pretén tornar a fer valdre la millora quantitativa i qualitativa dels processos d'acolliment i integració de les persones refugiades**

El director general de Diversitat, Stephane Soriano, s’ha reunit amb representants de Càritas d’Alacant, Castelló i València per a recuperar el Patrocini Comunitari a la Comunitat Valenciana.

El Patrocini Comunitari és una experiència pilot d’acolliment i integració de persones refugiades en la qual participen les tres entitats de Càritas Diocesanes de la Comunitat Valenciana, Segorbe-Castelló, Orihuela-Alacant i València, i d’Acnur.

El programa acull famílies que viuen en camps de refugiats, procedents de països amb greus conflictes i que fa temps que estan en condicions d’extrema vulnerabilitat, durant un període comprés entre 18 i 24 mesos.

Segons el director general de Diversitat, “l’objectiu és afavorir una participació activa de les famílies i de l’equip de voluntaris que conformen el grup de Patrocini Comunitari, i facilitar així el seu desenvolupament personal i social i la seua integració en la comunitat d’acolliment”.

Així mateix, Stephane Soriano ha comentat que esta experiència pilot s’ha d’orientar a “promoure una millora quantitativa i qualitativa dels processos d’acolliment i integració de les persones refugiades”, així com “incrementar el compromís compartit de les institucions i les administracions públiques amb la societat en esta tasca”.

Fecha: 11/10/2023